
Kaprvsxoxzw, historiae polonicae antiquissimum seriptorem, ab aliis laudari, 
ab aliis vituperari, ne eos quidem fugit, qui vel primis, ut dicitur, labris 
rei literariae nostrae historiam gustavere. Nos a ferenda sententia abstinen- 
ies, hic nonnisi manuscriptorum hujus auctoris librorum notitiam a Georgio 
Samuele Bandtkie (cujus in universitate nostra literaria de erudienda ju- 
ventute merita, quemadmodum omnium, qui literis stu&ent, mentibus infixa 
haerebunt, ita doctorum sermonibus semper celebrabuntur) conscriptam, a 
nobis auctam, typis exscribendam curavimus, persuasum habentes, industri- 
am nostram in consignandis Kadlubkonis manuscripüs libris positam, per- 


gratam fore iis, qui in eo laborant, ut historiae cognitionem e fontibus 
r 


4. 


qe 


consequantur. Sed jam videte, Cives optimi, qui sint usque ad hunc diem 


viris doctis noti 


Codices Vincentii Kadlubkonis: 


í. 1) Codex Wratislaviensis s. Rhedigerianus, a. 1441 scriptus char- 
taceus, folio, plerumque easdem lectiones habens, quas vir doctissimus, 
Comes Hippolitus Kownacki in codice Kuropatniciano invenit. Vid. Ossolinski 
Wiadomości T. Ii. p. 596. Hunc codicem contuli a. 1806 cum edit. Lips. 

IL. Codices Varsavienses publici quatuor; ei duo, qui a privatis pos- 
sidentur. 

2) Kuropatnicianus, de quo vide Hippoliti Kownacki p. IV. praef. 
Codex membranaceus, 4t», exhibitus in ed. Varsav. 1824, «ue Soc. Phi- 
lomathicae Varsaviensis. | 
d GN) Codex bibliothecae Congregationis Missionariorum ad S. Crucem 
Varsaviensis a. 1451, chartaceus, 4'". a viro doctissimo Comite H. Kowna- 
cki examinatus. | 

4) Codex bibliothecae Universitatis Varsaviensis, fol. chartaceus, 
majori ex parte a me spectatus a. 1815, a Kownacio neglectus. 

5) Alter codex bibliothecae publicae Varsaviensis. Vid. Kadlubkonis 
ed. Varsav. 1824. p. IV. V. a me non inspectus. 

6) Codex Ill. Comitis Josephi Sierakowski, mihi ignotus, Vid. ibid. p. IV. 

7. Codex Dzialyúscianus a. 1400 scriptus, cujus spectandi copia 
mihi non fuit. Vid. ibid. 

JL 8) Codex Joannis Fabri, episcopi Vindobonensis 1540, sec. XIV 
seu XV. Vid. Ossoliński Wiadomosci T. II. p. 598. Hunc codicem in 
aedibus Dl. Comitis Ossoliński contuli cum editione Lipsiensi, quum. Vindo- 


bonae essem anno, ni fallor, 1818 s. 1819. Excerptis lectionibus varian- 

libus, ad quem perünuerat y codicem hune ad bibliothecam C2saream Vin- 
dobonensem reddidi. 

IV. 9—14) Codices sex Pulavienses, de quibus videatur editio Ka- 
dlubkonis Varsaviensis 1824. Hos examinandi mihi non fuit facultas, quo- 
niam Pulaviis, quum ibi essem, nondum e bibliotheca Czackiana in biblio- 

| thecam Celsissimi Prineipis Adami Czartoryscii, ducis Klewanensis, illati 
erant. Quod nisi fuisset, non dubito, quin humanitas Celsissimi Ducis alias 
facilem mihi ad hos codices praebuerit aditum. Sed quum Pulavii Craco- 
via ultra triginia milliaria polonica distent, tam longinquum, codicum con- 
ferendorum causa, ut optassem, iter facere non potui. 

Y. Octo codices bibliothecae Cracoviensis universitatis. 

15) Codex Petricianus sec. XV. 4to. Ante textum »Hasce Vincentii 
Kadlubei reliquias ex naufragio lacerantum Sendomiriae ereptas, D. Sebasti- 
anus Petricius, medicus, bibliothecae Academiae Cracoviensis anno Domini 
1602 febr. 97 obtulit.« Desinit codex hic ad cap. XL lib. IV. ed. Lip- 
siensis p. 782. v. 9. mullum illi jus co(competit). Reliqua omnia ma- 
nus lacerantum evulsere. Desunt praeterea passim folia aliquot excisa aut 
evulsa. Scriptura codicis totius una eademque. Major seriptio textus, mi- 
nor character glossarum interlinearium et commentarii perpetui. Folio pri- 
mo recto incipit commentarius idem, quem Herburtus in editione Dobromi- 
liensi edidit a. 1612: Legenti michi illas illustris Cassiodori epistolas 
ete. Oblita atramento recentior sec. XVI. forsitan inseriptio: Kronika Ser- 
vac=y Nyebylecx. Constat totus codex folis 272. fignum chartae caput 
bovis. Ep. XI. lib. II. Im textu nulla epistolarum seu colloquiorum mentio, 
in commentario eaedem, quae apud Herburtum partitiones. 

16) Codex chartaceus sine mentione temporis, quo scriptus fuit. Ru- 


bricatio indicat epistolas et lib. IV. capita. Caput bovis signum chartae; 

scriptio in priore codicis parte neogothicae antiquiori, in posteriore recen- 
tiori cursivae seculi XV. propior.. Commentarius vulgaris, glossae inter- 
lineares diversae. Textum et commentarium folio 360 excipit, post duo 
folia vacua, index octo foliis. Sequitur tandem folio secundo: Qualiter 
primo Cruciferi de domo Theotumica, qui alio nomine hospitalarii seu 
Marie Jerosolimitane terram | Culmensem possidere inceperint. Narratio 
haec, duobus foliis constans, desinit in Hedvige regina, quae post moriem 


Ludovid Ungari, a. 1384 regno potita est. 


17) Similis codex, uno tamen charactere descriptus, cum eodem commen- 
tario, glossis interlinearibus diversis. 4'^ foliis 299. In compactura est regis 
Vladislai III. convocatio ad bellum (ad guerram) polonice wié dicta 1439: 
Finis Commentarii talis: Quem. (scil. Vladislaum Jagellonis filium 1434) 
Reverend. Archiep. Gnesn. Albertus Jastrzambecx etc... in ecclesia 
Cracoviensi coronavit, cujus regnum Deus omnipotens, dilatet et pro- 
sperum faciat, sibique una cum suis regnicolis gratiam in presenti 
et gloriam in futuro misericorditer concedat. Idem. Deus per secula. 
dictus. Amen. Sequitur... Huic epilogo 38 folia vacua subnexa sunt, 
in quibus librarius aut aliud Chronicon, aut opusculum, aut continuationem 
scribere voluit. Hunc codicem igitur non longo temporis intervallo post annum 
1434 scriptum fuisse apparet. Eodem fere tempore et commentarius vulgaris : 
absolutus fuisse videtur, quem III. Comes Ossoliūski, vir doctissimus Joanni 
Dambrowcae (Dombrowka) tribuit, Vid. Wiadomosci T. II. p. 430 et 610. 
Constat hic codex foliis 299. Nec dubitamus, quin Joannes Dambrowka 
fuerit auctor commentarii hujus, quem Herburtus edidit; sed tamen, utram 
omnium primus Joannes Dambrowka historiam Kadlubkonis praelegerit, an ^ 
fuerit aliquis brevior et concinnior commentator Kadlubkonis, aetate illius 


y 

Joan. Dambrowcae (*) prior, hoc nec affirmare, nec negare maluerimus. 
Ipsum. quidem Joan. Dambrowkam, virum beneficentissimum, utpote multo- 
rum, quae bibliotheca nostra possidet, scriptorum liberalem datorem, ea 
qua par est pietate colimus. lle enim ultra triginta variorum auctorum 
codices manuseriptos, quos aut ipse scripserat, aut suo aere coémerat, 
scriptos a. 1392, 1417, 1430, 1448, 1453, inbibliothecam universita- 
tis Cracoviensis intulisse videtur; in quibus, ut alios taceam, hi sunt: Joh. 
Saresberiensis Polycraticus 1435, Ciceronis Tusculanae, ipsius autem ma- 
nu. seripti libri Jo. Damasceni Expositio fidei, latine 1448. S. Thomae 
Aquinatis libri de veritate religionis Christianae 1473. Habemus alium quo- 
que virum bonum Stanislaum Dambrowka, quitamen nee tantum ipse scri- 
psit, nec bibliothecae tanta dona contulit; nam et Valerii Maximi libros TX 
a. 1444 non illi, sed Joanni acceptos referre malumus. Quae Braunius 
p. 140 de naevis commentarii hujus recte et jure suo protulit, neutiquam 
improbabimus; sed haec vitia polius aevi illius barbariei, quam Joannis 
Dambrowcae sive negligentiae, sive inscitiae adscribemuss siquidem nemini 
fere ultra aevum suum sapere contigit. Ad meliores, qui renascentium 
literarum auroram orientem colerent, homines, Joannem Dambrowkam re- 
ferendum fuisse, vel inde, quod auctores classicos legerit et descripserit, 
liquido patet, et exstant in ipso commentario innumera eruditionis boni 
viri vestigia, ex quibus eum, tum classicos, ium medii aevi scriptores, 
diligenter manibus trivisse patet. 

18) Similis codex cum commentario vulgari, glossis interlinearibus 
diversis, in fine tamen libro IV. c. XV. commentario destitutus; constat 


foliis: 388, 4'^. Signum chartae caput bovis. Inscriptio codicis in ligatura: 


C) Joannes de Dambrowka a. 1421 ad gradum baccalaureatus promotus, a. 1427 laurea ma- 
- gistri philosophiae redimitus, annis 1433 et 1434 ordini philosophorum praefuit. 

Nicolai de Opocsno Cronica Lechitica Vincenciana. In fine leguntur 
haec verba: Explicit cronica lechitica Vincenciana per manus Nicolai 


de Lathowycs scripta elimataque eo anno, quo festum Adalberti beati 


cecidit magna feria sexta ante carnisprivium 1451. 


19. Codex quintus bibliothecae universitatis Cracoviensis, sine com- 
mentario cum glossis marginalibus libro I. et folio primo et secundo libri 
secundi, unde cessant omnes abhinc glossae. Rubricatio textum per epi- 
stolas et libr. IV. per capita, ut vulgo distinxit; in fine tamen codicis per 


folia viginti quinque nondum fuit perfecta. Folio ultimo verso codicis: Et 


sic est finis hujus operis anno 1471, feria Sabbato ante Letare hora 


vicessima ante completorium, de quo sit Deus benedictus in secula $e- 
culorum. Constat hie codex folis 130, 40. Signum- chartae est, ut in 
ceteris, caput bovis, aliter tamen expressum; nam inter cornua non longior 
lineola stellata, sed latior et brevior et crux cum rosa in apice. 

20) Codex Vincentii Kadlubkonis sextus bibliothecae universitatis 
Cracoviensis, 4'?. constat fol. 327. Signum chartae caput bovis inter cor- 
nua baculus in cujus apice rosa. In fronte codicis, tribus foliis inest Genealogia 
Ducum et Regum Poloniae e stirpe Piastea ad Hedvigin reginam. Folio 
326 ultimo verso Chronici desinit commentarius vulgaris, ut Nr. 14, sub- 
scriptus, post voculam Amen: a. 1457 (*) -Deinde haec leguntur folio 
eodem et sequenti recto: Vincencius Polonus Editor hujus operis exsti- 
tit, vir acris ingenii, divina et humana literatura insignis, ex pre- 
posito Sandomiriensi, anno 1208 in presulem per Capitulum: Craco- 


viense electus per Innocencium Papam tercium confirmatus et per 


() Folio 146 in fine libri II. haec legimus: Explicit seeundus liber Cronice Vincenciane re- 
grossatus acsi totus per Andream de P. in Oppatow tune morantem Anno Domini millesimo 
quadringentesimo quinquagesimo nono, finitus tempore quadragesimali die. tercia ante bea- 
te Marie virginis annunciacionem. 

Henricum Archiepiscopum Gnesdnensem consecratus. presedit annis 10 
et demum. obtenta ab Bovorio (Honorio) Pappa licencia renuncians Epi- 
scopo reli gionem Cisterciensis Ordinis in Monasterio Andrzeyoviensi 
profitetur atque ibi sub regula observancie lustro exacto Cristo Cristi 
miles -spiritum reddit et in hori medio corpus ejus a fratribus recon- 
ditur, anno 1223. Exstat ejus egregium opus de gestis Polonorum al- 
to contextum stilo. Tres tribus ex causis inicium habens, quod pre- 
sens multi lectitant vel ob hystoriae meritum vel eleganciam seripcio- 
nis etc. Anno Domini 1459 rubricata m. p. p. a. Hunc codicem, folio 
verso vacuo relicto, excipit folio sequenti aliud opusculum glossis interline- 
aribus instructum: Disciplina Scolarium, opusculum Boethii spurium ad 
Martinianum (vid. Hamberger WI. p+ 322). Fol 372 v. in fine libelli a. 
1458 et in glossa interlineari haec verba: in opportunitate penes Baca- 
laurium Georgium. Utrum hic Georgius Baccalaurius utriusque libri scri- 
ba fuerit, nec ne, in suspenso relinquimus. Non Boethii, sed Thomae 
Cantimpratensis seu Brahantini opusculum de disciplina scholarium- esse 
docuit Jacobus Thomasius. 


21) Septimus Vincentii Kadlubkonis codex in bibliotheca universi- 
tatis Cracoviensis est in folio sine commentariis et glossis interlinearibus 
inter alia opuscula ligatus. Signum chartae ut N. 19. Primum voluminis. 
locum occupat Lucianus seu cujusdam anonymi fratris ordinis fratrum 
Eremitarum. S. Augustini. dictionarium s. a. et 1. Secundum Bertholdus 
Isnacensis Vocabulista sine a. et 1. fol. 133. Tertium post duo folia 
vacua noster Vincentius Kadlubek fol. 157. In fine folio recto 231 col. 
I. Explicit Cronica Polonorum compilata per Vincencianum (quod cor- 
rexit scriba in Vincencium). 

2 

Eodem folio recto incipit aliud chronicon ad a. 1410 foliis decem. 
Prima hujus chronici verba: Beatus Jeronimus in cronica etc. (*). De- 
inde sequuntur quinto loco Secretum secretorum Aristotelis fol. 19. sexio 
Canticum canticorum fol. 12. In fine leguntur haec: Eæpliciunt can- 
tica canticorum cum suis eapositionibus (nigro, sed reliqua rubro co- 
lore) «nno Domini Millesimo CCCCXXVII temporibus venerandi pa- 
dris Domini Petri Abbatis per fratrem. Johannem sue ven. p. mini- 

mum oratorem. Haec subscriptio, quamvis soli Cantici canticorum exem- 
plari adposita ad universum codicem referenda esse' videtur, quia hucusque 
una eademque manu est scriptus. Septimo et ultimo loco alia manu sceri- 
ptae tribus foliis literae Johannis de Lukowo, Archidiaconi Gneznensis 
et Cancellarii Posnaniensis ad Parochos seu Ecclesiarum Rectores in 
Decanatu rurali Gneznensi a. 1488. 

22) Octavus codex Vincentii Kadlubkonis in bibliotheca universitatis 
Cracoviensis, 410, foliis 226, sic incipit: In nomine Domini in cujus no- 
mine vivimus, moriemur et sumus Amen. Legenti michi illas illustris 
Cassiodori epistolas eic. Finis codicis est ut Nr. 15 et 19. Tum verso 
folio 232. Secuntur gesta Polonorum, que incipiunt, ubi predicta di- 
cta terminantur et primo qualiter Lestko albus efficitur Cracoviae 
perpetuus possessor. Congruit autem ista continuatio cum Boguphali, 
Posnaniensis Episcopi, Chronico (Sommersb. II. 56) et cum Baszkonis 
continuatione (ibid. 78) et cum anonymi Gnesnensis Chronico à p. 101 
ad 154 cum hoc tantum discrimine, quod alia omissa, alia vero fusius 
enarrata sunt. Folio 339 verso: Ef sic est finis etc. Hactenus Bandikie: 


LL —M—————— 


(). Libellus hie etsi iisdem, quibus Anonymi Archidiaconi Gnesnensis , brevior Chronica 
Cracoviae (Sommersberg II. 78) verbis incipiat, non tamen ejusdem- exemplum est, utpote 
multis locis auctior, multis longe contractior. 

Superest, ut huic manuscriplorum Kadlubkonis librorum descriptioni 
adjungamus: 

VL. Quatuor codices, qui in privatis bibliothecis Cracoviae adservantur. 
Ex his duo sunt in bibliotheca ad aedem cathedralem Cracoviensem, duos 
autem possidet bibliothecarius Universitatis nostrae Josephus Muczkowski. 

23) Et illorum quidem alter codex chartaceus in 4'?, in quo inde ab 
initio usque ad fol. 92 Epistolae Aeneae Sylvii aliaque sunt scripta. Oo- 
dex nostri Kadlubkonis a folio 84 hujus manuscripti libri incipiens verbis: 
Circa inicium. istius libri, quedam. generalia (ed. Dobromil. p. 5.) quae 
sequuntur 184 folia occupat, Textus, qui in epistolas est distinctus, ha- 
bet glossas interlineares; commentarius vero perpetuus multo locupletior eo, 
quem in editione Herburtiana legimus, ad marginem est scriptus. Folio 268 
verso: Expliciunt Cronice de gestis illustrium |. principum ac regum 
regni poloniae reportate per reverendum magistrum. Johannem. Odelpes 
(sic) protunc rectorem scole Collegiate. ad beatam Virginem Sando- 
mirie per me N. de Bw. ipso die translacionis S. Stanislai anno 
Domini MCCCCLXXVII etc. Haec. Chronica excipit Liber parabolarum 
Alani, anno 1471 scriptus vigintique foliis (269—289) absolutus. Ala- 
num de Insulis sive ex civitate Insulana olim Gallo-Flandriae metropoli 
oriundum; doctorem parisiensem, primo monachum, ium episcopum, tan- 
demque: mónachum fuissse, et ob variam scientiam cognomen Doctoris uni- 
versalis meruisse atque a. 1202 supremum diem obiisse, auctor est Oudi- 
nus in Dissertatione de unico Alano. Editiones autem Parabolarum ejus 
recenset Jo. Alb. Fabricius in Bibliotheca lat. med. et infimae aetatis. Uno folio 


eoque ultimo scriptum est Carmen latinum de clade Cruciferorum ad Grunfelt. 


24) fecundus illius bibliothecae codex est in folio. Signum chartae 


caput bovis, inter cornua baculus in cujus apice rosa. Codex hie 204 
ey* 

foliis constans, habet glossas interlineares eum perpetuo, in omnibus fere 
cum commentario superius laudati codicis congruente commentario. In primo 
folio recto, quod variis notis ad rem familiarem spectantibus est impletum, 
ad sinistram signi notarii exprimentis duas claves decussatim cum interme- 
dio pugione, cujus cuspis deorsum versa in mediam literam V, nominis 
Julianus, excurrit, scriptum est: Conventus S. Spiritus Cracoviensis. Ad 
marginem vero superiorem manus recentissima adnotavit: Illustrissimum 
Capitulum. Cath. Cracov. quam notam folio 67 verso repetitam videmus. 
Folio primo verso incipit codex a vulgari commentario Legenti michi eic. 
Textus non est in epistolas distinctus, sed commentarios numeris earum librarius 
notavit. Post folium 24, in quo verso res de principatu Pompilii, nepotis Lesz- 
konis, desinit verbis velut siderum. radiis recreor (ed. Herb. p. 91), desunt 
aliquot folia excisa, ita, ut numero 25 signata plagula, epistolam XI libri 
II. contineat. In fine folii 67 recti ad calcem secundi Chronicorum libri 
haec legimus: Expliciunt dicta primi et secundi libri Cronice repor- 
fate (omnia haec verba scripta sunt colore caeruleo) post reverendum 
- maystrum iohannem de Schadek per manus iohannis de magna Polo- 
nia finita clericum. suum (haec minio) minutissimum et fidelem ser- 
vum in atrio existentem. | Hic iam prosecuntur alia et sunt ista in 
tertio libro plana (colore caeruleo). In fine codicis i. e. folio 204 
recto: . EX sic est finis hujus Cronice anno domini 1440 sexto. Jo- 
hannem de chadek in universitate Jagellonica a. 1427 gradum bacca- 
laurei, anno vero 1430 dignitatem et nomen magistri adeptum, postea in 
ordinem professorum facultatis philosophicae adscriptum, anno denique 1434 
huie facultati praefuisse testatur liber promotionum in bibliotheca nostra ad- 
servatus. Ego hune locupletiorem in Kadlubkonem commentarium, quem 


supra laudati codices bibliothecae Cathedralis continent, ab Joanne de Scha- 

dek, qui cum Joanne Dambrowka, professoris munere in facultate philo- 
sophica functus est, et a. 1433— 34 ordini philosophorum praefuit, au- 
ctum esse crediderim. Utut sit, cum commentatio haec auctoris in veteri- 
bus scriptis versati atque commentatore editionis Dobromiliensis longe doctio- 
ris, diligentius, quam commentarius editionis Herburtianae ostendat, quae 
vis subjecta sit verbis barbaris passim a Kadlubkone usitatis, non est du- 
bium, quin eonuaeniosiuemshie in explicanda verborum significatione, quae 
judex editionis Kownacianae non satis bene enucleata esse conqueritur (Jahr- 
bücher der Literatur Wien 1824 . T28 f. 204) haud parvo admini- 
culo futura sit. 

25) Codex Muezkowscii chartaceus, in folio. Signum chartae coro- 
na cum cruce, cujus extremae partes hastarum speciem praebent, ita tamen, 
ut quae e corona sursum excurrit pars, ceteris longior sit. Priora hujus 
codicis quinque folia equo sunt signata. Im codice hoc 135, foliorum, in 
quo praeter commentarium in praefationem Tres tribus ex causis etc. seu 
ut librarii verbis dicam, praeter declarationem textus, eamque non cum 
hac, quae in editione Dobromiliensi reperitur, sed cum illa locupletiori, 
quam in codicibus bibliothecae cathedralis Cracoviensis laudavimus, consen- 
tientem, mulli sunt commentarii neque glossae interlineares. Totum opus 
divisum est in quatuor libros, ita ut in tribus prioribus nulla sit epistola- 
rum mentio, sed textus per nomina Matheus et Johannes sit distinctus. 
Quae omnia adducunt nos, ut hunc codicem reliquis antiquiorem esse exi- 
sümemus, licet nunquam invenerimus indicium, unde, quo tempore scri- 


ptus fuerit, conjecturam probabilem capere possemus. 


26) Alter codex Muczkowscii chartaceus, in 4^, fignum chartae 
caput bovis cum baculo inter cornua, in cujus apiee rosa. "Codex hie con- 


stat 187 folis, quorum 171"" ad marginem inferiorem ita lacerum est, 

ut ires versus desiderentur. Folio 187 verso colore rubro seripia haec 
reperiuntur: Explicit liber Cronicorum de Gestis Polonorum repporta- 
tus per Johannem de Sschabijose moram trahens (sic) Cracowye in 
scola Sancte Anne presidenti protunc Baccalaureo proprio nomine nun- 
cupato dominicus et per eundem liber pretactus pronunciatus et est 
finitus in vigila (sic) petri et pauli apostolorum anno domini mille- 
simo quadringentesimo quinquagesimo quintae Aolio...prumo. recto incipit 
commentarius in prologum Tres tribus ex causis (qui prologus post fol. 
24 una cum quatuor epistolis est repetitus), nec non in quinque priores 
epistolas, in quas in hoc codice priores libri tres sunt divisi. Hi commen- 
tarii iidem sunt ac illi in manuseriptis bibliothecae cathedralis laudati. Ce- 
tera, praeter glossas interlineares, nullo commentario sunt instructa. Chro- 
nicon hoc folio 191 recto excipiunt. Ovidii Epistolae Heroidum, quarum 
in fine folio 257 verso: Explicit liber Ovidii Epistolarum reportatus 
per quendam. Johannem. de S. pronunciatus per magistrum. reveren- 
dum Martinum de Slupcxa, finitus in Octava infancium occisorum 
etc. et ad calcem ejusdem folii atramento nigro eadem, quae supra, re- 
petita sunt, sed additum est «mno 1456 reportatus per Johannem. de 
Sschabycse. Haec excipit: Ovidii Remediorum amoris liber, hunc autem 
sequuntur versus memoriales: 


Incipit iste Cato, qui dat bona docmata nato. 
Lector in hoc prato, flores lege pectore grato. 
Lingua paterna sonat, quod ei sapientia donat. eic. 


Sed haee quidem hactenus; vos vero, Cives optimi, hortamur, ut 
scholis quas hoc anno in universitate nostra habendas indicimus, frequen- 
tes interesse et eo, quo par est, ardore operam dare non negligatis, tem- 

pusque a scholis vacuum in literis consumatis, haud immemores illorum, 
quae divinus vates Venusinus cecinit. 

Qui studet optatam cursu contingere metam 

Multa tulit fecitque puer, sudavit et alsit, 
uique Deus O. M. studiis vestris faveat, optamus. 


ORDO THEOLOGORUM, 


JOANNES STANISLAUS PRZYBYLSKI 
S. TH. D. P. O. P. He T. FACULTATIS THEOLOGICAE DECANUS. 


Institutiones Dogmaticas auditoribus anni secundi, diebus Lunae, Martis, 
Mercurii, Veneris et Saturni hora 2—3 duce Kluepfl; Ethicas vero 
auditoribus anni terüi, diebus Lunae, Martis, Mercarii et Veneris 
hora 3—4 duce Stapf explicabit. 

Idem ad tempus, dum munus professoris vacat, Archaeologiam , Hermeneuti- 

cam, Linguas Biblicas et Exegesim Sacram Veteris Foederis, auditori- 
bus anni primi, diebus Lunae, Martis, Mercurii, Jovis et Veneris hora 
10—11; jam vero Introductionem in Libros Sacros Veteris et novi 
Foederis, nec non Exegesim Novi Foederis, auditoribus anni secundi, 
iisdem ut supra diebus, hora 11— 12. profitebitur. 


LEO LAURYSIEWICZ 


S. TH. D. P. O. P. 


Theologiam Pastoralem, Catecheticen, Didacticen et Eloguentiam Sacram 
auditoribus anni terüi, diebus Lunae, Martis, Mercurii et Veneris 
hora 2—3, die vero Saturni hora 11—12 tradet. 

Idem vicariam operam praestans, Historiam Ecclesiasticam et Patristicam, 
auditoribus anni primi, diebus Lunae, Martis, Mercurii et Jovis, hora 


11—1, die autem Saturni hora 9—10 explanabit. 


ORDO JURISCONSULTORUM. 


FERDINANDUS KOJSIEWICZ 


Je Us D. P. Po O. He T. FACULTATIS JURIDICAE DECANUS. 


Horis mat. 9—10. quotidie, exceptis diebus festis, Oeconomiam politicam et jus 
Naturae (privatum, publicum et gentium) explicabit àuditoribus 1mi anni. 
Moris vero 8—9. diebus Lunae, Martis, Mercurii et Veneris Politicam 
et notitiam status rerum publicarum (statisticen), juncta reditus publicos 


tractandi arte, auditoribus 9di anni tradet. 


ADAMUS KRZYZANOWSKI 
Je Us D. Po Po O. 


Horis mat. 9—10% quotidie, exceptis diebus festis, docebit jus civile, 
mercantile et processum extrajudicialem. 


FELIX SLOTWINSKI 
PHIL. ET JURIS UTRIUSQ. D. P. P. Os 


Horis mat. 8—9. Diebus Veneris et Saturni Historiam juris Romani duce 
Bachio; institutiones, duce Heineccio auditoribus Imi anni; tum : 
Horis pom. 3—4. die Martis, diebus vero Jovis, Veneris et Saturni hor. 

mat. 8—9. auditoribus 2di anni Jus Ecclesiasticum secundum pro- 

gramma, quod typis edidit; ien 
Horis denique mat. 9— 10. diebus Lunae, Martis, Mercurii et Jovis auditoribus 
' 9di anni Pandectas duce Westenbergio , e propriis schedis interpretabitur. ' 

ANTONIUS MATAKIEWICZ 

: 3. U. D. P. P. O. 

„p | 

Horis mat. 148—9. diebus Lunae et Jovis leges fundamentales civitatis 
Cracoviensis et jus criminale auditoribus primi anni exponet. 

Moris auiem mat. Y¿8—9. diebus Martis, Mercurii, Veneris et Saturni 


processum civilem judicialem auditoribus 3tii anni praeleget. 


ORDO MEDICORUM. 


FLORIANUS SAWICZEWSKI 


M. D. P. P. 0. H. T. FACULTATIS MEDICAE DECANUS. 


Horis mat. 7/4—9. diebus Lunae, Mercurii et Veneris Pharmaciam duce 
Geiger, diebus autem Martis, Jovis et Saturni Chemiam generalem 
ducibus Berzelio et Dumas docebit; praeterea die Jovis 

Horis pom. 2—3. Chemiam practico-forensem Hünefeldum secuturus illu- 
strabit. 


ALOYSIUS ESTREICHER E 


PH. ET M. D. P. P. 0. HORTI BOTANICI DIRECTOR. 


Horis mat. 10—1114 diebus Lunae, Mercurii et Veneris historiam natu- 
ralem universalem, diebus vero Martis, Jovis et Saturni, iisdem horis 
semestri hyemali Mineralogiam ducibus Berzelio et Leonhardo nec 
non Zoologiam duce Oken, semestri vero aestivo 

Horis pomer. 7—8 Botanicen generalem secundum Limdley et Richard, 
specialem vero juxta Winkleri Handbuch der Gewžchskunde 1834. 


docebit. 
55 


18 
JOSEPHUS BRODOWICZ 


M. D. P. P.-0. INSTITUTI MEDICO—CLINICI DIRECTOR. 


Horis mat. 8—9. praxin medicam ad lectos aegrorum; 9—10 Paiholo- 
giam et Therapiam specialem, e propriis manuscripts, ducibus Mil- 


debrand et Raimann quotidie, diebus Saturni et festis exceptis, docebit. 


LUDOVICUS BIERKOWSKI 


PHIL. M. ET CH. D. P. P. O. INSTITUTI CHIRURGICO-CLINICI DIRECTOR. 


Horis mat. 10— 11. quotidie, praxin chirurgicam in instituto clinico per 
integrum annum moderabitur. 

Semestri hyemali horis mat. 10—12 diebus Lunae, Martis, Mercurii, Jo- 
vis et Veneris Chirurgiam theoreticam generalem et specialem, secun- 
dum opus Chelii e propriis scriptis explicabit. 

Horis mat. 11— 12. die Saturni doctrinae de cognoscendis et curandis 
morbis syphiliticis partem secundam e libro proprio (Choroby syfi- 
lityezne czyli weneryczne. Kraków 1833) tradet. Hoc cursu finito 
Desmurgiam et Mechanurgiam seu fascias et machinas imponendi 
artem, juxta varios auctores ex propriis scriptis explicabit. 

Semestri aestivo horis mat. 11—12 die Lunae, Martis, Mercurii, Jovis 
et Veneris Acirurgiae seu cursus operationum chirurgicarum partem 
secundam, duce libro suo Berolini 1827 edito, in linguam Polonicam 
translato, docebit; operationes vero chirurgicas in cadaveribus bis per 
mensem horis non definitis instituet. 

Horis mat. 11— 12. die Saturni doctrinae de cognoscendis et curandis 
morbis oculorum partem primam et secundam ex propriis. scriptis 


tradet. 

| AN TONIUS KOZUBOWSKI 


M. ET. CH. D. P. P. O. 


Horis mat. 9—10. Anatomiam, duce Hildebrandt, 


Horis vero pom. 3—4. Physiologiam, duce J. Müller, quotidie, diebus Sa- 
turni et festis exceptis, per integrum annum .exponet. Semestri in- 
super aestivo iisdem diebus, horis 5—6 pom. Anatomiam pathologicam 


| praeeunte Lobsteino docebit. 


Exercitationes anatomico-practicae a, mense Octobri ad Aprilem, quotidie per 


duas horas, auxiliante professori Adjuncto, a candidatis instituentur. 


JOSEPHUS MAJER 


MED. ET CHIR. D. P. P. 0. 


+ 


Semestri hyemali hor. mat. 8—9 diebus Lunae et Veneris Elementa Psy- 
chologiae et Logices, horis, mat. 9—10. diebus Martis, Mercurii et 


Jovis Physiologiam et Pathologiam generalem; 


Semestri aestivo posterioribus diebus et horis, Therapiam generalem et 
- Pharmacodynamicen e propriis schedis, prioribus, Elementa Physices ex 
elementari Prof. Markiewicz Compendio, Chirurgis inferioris ordinis 

1mi et 2di anni polonice explicabit; eosdem vero ami 3tii Patholo- 
giam et Therapiam specialem duce Raimano et Baumgártnero hora 
5—6. post merid. diebus Martis, Mercurii, Jovis et Veneris per 
utrumque semestre docebit. Tandem aestate eadem hora pomeridiana 

die Lunae, praemissis generalibus artis veterinariae praeceptis, do- 
ctrinam de morbis epizooticis et contagiosis, praeeunte Wagenfeldio 


fusius profitebitur. 
3* 

FRIDERICUS SKOBEL 


M. ET CH. D. P. P. 0. 

Semestri hyemali, Hodegeticen medicam duce Friedlaendero tradet, diebus 
Martis, et Jovis hora 4— 5. pomerid., Pathologiam generalem quoti- 
die, diebus Saturni et festis exceptis, mane hora 9—10 et post me- 
ridiem hora 4—5. diebus Lunae, Mercurii et Veneris praeeunte Hart- 
manno docebit; scholis vero pathologicis absolutis, Diaeteticen, duce 
Knolzio, iisdem profitebitur horis. 

Semesiri aestivo, quolidie iisdem horis matut. et pomerid. inprimis Phar- 
macodynamicen una cum arte formulas medicas concinnandi, secundum 
Hartmannum et Sundelinum interpretabitur, dein institutionibus hisce 
ad finem adductis, in Pherapia generali explicanda Conradium ducem 


sequetur. 


FRIDERICUS HECHEL 


M. ET CHIR. D. P. P. O. 


Horis mat. 12—1 quotidie, festis et Saturni diebus exceptis, semestri hye- 
mali medicinam forensem, duce Henke, aestivo politiam medicam, du- 
cibus Bernt et Niemann, exponet. 

Horis vero pomerid. 5—6 iisdem diebus per integrum annum historiam 


Medicinae et Chirurgiae, ducibus Sprengel et Mecker, tradet. 


JOSEPHUS KWASNIEWSKI 


M. ET CH. D. P. P. O. 


Horis mat. 11—12. diebus Lunae et Mercurii semestri hyemali doctrinam de 
morbis feminarum, opus J. C. G. Joerg secuturus; semestri aestivo iisdem 
diebus et horis de morbis infantum, ducibus Ad. Henke et Wendt, profitebitur. 

Horis matutinis 12—1 diebus Martis, Jovis et Veneris theoriam artis 
obstetriciae ducibus Froriep et Carus semestri primo iradet; feminis 
vero artem obstetriciam discentibus, semestri altero, iisdem diebus . et 


horis, duce N. Mianowski, praecepta exponet. 


ORDO PHILOSOPHORUM, 
JOSEPHUS JANKOWSKI 


PH. ET J. U. D. P. P. 0. He T. FACULT. PHIL. DECANUS. 


Horis pom. 1—2 diebus Martis, Mercurii, Jovis et Veneris Psychologiam 
et Logicam auditoribus 1mi anni exponet. 

Moris mat. 9—10 diebus Martis, Mercurii et Jovis Ethicam auditoribus 
9di anni tradet. i 

Horis pomerid. 2—3 diebus Jovis et Saturni Historiam Philosophiae, duce 


Gmeiner, profitebitur. 


CAROLUS HUBE 


PH. D. Po Po Oo | 


Moris mat. 8—10 diebus Lunae et Veneris, hor. item mat. 8—9 diebus 
Martis et Jovis Mathesin elementarem tradet auditoribus Ilmi anni. 


ROMANUS MARKIEWICZ 


PH. D. P. P. Oo 


Horis mat. 10—11 diebus Lunae, Mercurii et Veneris; diebus vero Mar- 
tis, Jovis et Saturni hor. mat. 10—11% Physicam auditoribus 2di 
anni explicabit, opus CL Despretz secuturus. Praeterea experimenta 


longiuscula tempore commodiori oculis subjicientur. 

Hovis -denique 14—12 diebus solis Mechanicam popularem artilicibus, duce 


- 


Baumgürten, tradet. 


MAXIMILIANUS WEISSE 


PHIL. ET U. Je D. P. P. 0. OBSERVAT. ASTRON. DIRECTOR. 


Horis mat. 9—10 diebus Lunae, Mercurii et Veneris Mathesin sublimio- 
rem, ducibus Burg, Ettingshausen et Poisson, tradet. 
Horis vero mat. 10—11 diebus Lunae, Mercurii et Veneris Astronomiam, 


ducibus Santini et Littrow, docebit. 


CAJETANUS TROJAŃSKI 
PH. D. P. P. 0. 
Horis mat. 9—10 diebus Mercurii et Saturni Philologiam latinam et horis 
iisdem, diebus Martis et Jovis, . Literaturam . Polonicam | auditoribus 
imi ami tradet. 
Horis vero mat. 8—9 diebus Mercurii et Saturni Philologiam latinam, et 
horis iisdem, diebus Martis et Jovis Literaturam Polonicam audito- 


ribus 2di anni exponet. 


MICHAEL WISZNIEWSKI 


PHIL. D. P. P. O. 


Horis pom. 2—3 diebus Lunae et Veneris Historiam universalem audito- 
ribus 1mi anni tradet, duce Rühs et Heeren. 

Horis pom. 2—-3 diebus Martis, Jovis et Saturni. Historiam universalem 
auditoribus 2di anni tradet, ducibus iisdem ut supra. 

Horis denique 3—4 diebus Lunae et Veneris Historiam literariam uni- | 


versalem, duce Wachler, exponet. 


23 


FRANCISCUS XAV. STACHOWSKI 


S. THEOL. ET PHIL. D. P. P. 0. 


Horis pom. 2—3 diebus Martis et horis mat. 8—9 diebus Saturni Doctri- 
nam Religionis auditoribus Imi amni, 

Horis vero mat. 8—9 diebus Lunae et Veneris Doctrinam Religionis au- 
ditoribus 2di anui exponet. P: 

Horis denique mat. 10—11 diebus Martis et Saturni Linguam graecam 
docebit, et horis pom. 3—4 diebus Martis et Saturni Paedagogiam 


tradet. 


JOSEPHUS MUCZKOWSKI 


PHIL. D. PROF. BIBLIOGRAPHIAE P. 0. ET BIBLIOTHECARIUS. 


Horis pom. 2—3 diebus Lunae, Veneris et Saturni Bibliographiam pro- 
fitebitur. 


JOANNES CANTIUS STECZKOWSKI 


PHIL. D. OBSERV. ASTRON. ADJUNCTUS. 


Moris mat. 9—10 diebus Lunae, Mercurii et Veneris, Mathesin sublimio- 


rem docebit, ducibus Etüngshausen et Burg. 


Lectorium. in Bibliotheca publica universitatis semestri hyemali- quotidie, ex- 
ceptis diebus festis a hora mat. 9—1. semestri aestivo a hora mat. 
9—12 et post merid. a hora 3—6, Observatorium astronomicum 
horis pom. 3—6 diebus Jovis et Solis, Museum Physicum die Mer- 
curii a hora 9 matutina ad 12 curiosis, qui adesse dignabuntur , pa- 
tebunt; hospitibus vero extraneis, qui Bibliothecam, Observrtorium, 


Musea et Hortum botanieum invisere cupiunt, nulla hora praefinita est, 

dummodo tempus praelectionibus sacrum Bibliothecario et Praefectis 
Museorum et Horti botan. condonare velint. 


Linguam Germanicam hora pom. 5—6, Augustus Otremba, Gallicam quo- 


tidie hora 11—12 et insuper diebus Lunae et Mercurii hor. pom. 
3—4. Franciscus Aubertin, Rossicam hor. pom. 2—3 diebus Lunae, 
Mercurii et Veneris, diebus vero Martis, Jovis et Saturni hor. pom. 
4—5. Hieronymus Mecherzyúski Phil. Mag. docebunt. 

